
Достойно за пример и възхищение

Има много велики хора, гениални личности, дейци на науката, изкуството и културата, политици, хора с обикновена и необикновена съдба, но не са толкова много тези, които побеждават собствената си съдба . Личността, която намира достойно място в нашето общество и която ще представим в статията е точно такава. Това е г-жа Величка Драганова, Председател на сляпо-глухите в Плевен. Защо именно за нея? Тя е първия и единствен сляпо-глух човек в България изучаващ право, на когото му предстои дипломиране. Ето какво сподели тя за вестник „ВЯРА”:

1. Какво би разказала за себе си в личен план, дори да бъде накратко?

Казвам се Величка Драганова, родена 1962 г. в пернишкото село Сирищник,където завърших основното си образование. Средното си образование съм завършила в природо-математическа гимназия в. гр. Перник. Работила съм Като хронометражист-изчислител в ЗВПМА-Радомир. Прогресивното ослепяване се появи в годините когато работех като счетоводител-ВВК. Това бе и края на моята трудова реализация като зряща. Майка съм да две дъщери, които ме дариха с 5 внуци.

2. Кога се зароди идеята ти за изучаване на правните науки?

Желанието ми да следвам право е още от тийнейджърски години, но поради силно намален, по рождение, слух нямах смелостта да кандидатствам. След пълната загуба на зрението си невъзможно бе да работя като счетоводител, въпреки, че в НЦРСГ”Хелън Келър”-Пловдив се роди счетоводен софтуер за незрящи счетоводители. Пречка да мога да го ползвам е това, че в България първичните документи все още се пишат на ръкопис, който говорящата програма за незрящи, не може да чете. Жаждата за трудова реализация не стихваше, което обстоятелство ме мотивира да търся друга алтернатива, която би отговорила на моето желание, да не кажа мечта. Исках да бъда полезна на семейството си, на себе си, а защо не и на обществото. Най-онеправданата прослойка от обществото са именно хората с увреждания, с които е свързана и моята съдба. Искам да държа инструментариум, който би допринесъл за справедливо съществувание.

3. Как протече твоят кандидатстудентски изпит, как бе преодоляно твоето "различие" от останалите?

Aми що се отнася до приемния ми изпит, мога да кажа, подготовката бе трескава. Нещо повече, изпитните ми въпроси бяха същите, каквито бяха на общия поток кандидат-студенти. Различното бе, че изпитите положих в устна форма, а останалите в писмена форма. Изпитните резултати бяха с мн. Добра оценка, което ме тласна напред в класирането.

4. Проявяваха ли разбиране твоите преподаватели при усвояване на преподадения материал и форма на изпитване, като се има в предвид проблема в сетивността ти?

Цялото ми обучение е плод на самообучение причина, за което е зрително-слуховото затруднение.

6. Как колегите ти  състуденти възприемаха присъствието ти на банките, получаваше ли помощ от тях при усвояването на преподаденото?

Мисля, че с предходния отговор Ви стана ясно, че занятия не съм посещавала поради сетивния си дефицит. Учебния материал набавях с помощта на моя съпруг и внуците.

7. През тези години как НАСГБ и ССБ ти съдействаха?

Тук е мястото да изкажа искрената си благодарност към НЦРСГ и НЦРСБ, които  са основните виновници за моето компютърно-информационно ограмотяване, което от своя страна е машината, която движеше успешно моето шест годишно обучение, дай боже да доведе и до дипломиране.

8. Коя част от правото ти допада най-много, гражданско, семейно, наследствено,наказателно, административно или финансово?

Ориентацията ми е главно към гражданско, семейно и на следствено и отчасти наказателно.

9. В коя област от правораздаването би желала да се занимаваш?

Погледнато реално всички области ми харесват, но годините ми напреднаха и няма да имам възможност да се докосна до всяка от тях. Вероятно ще практикувам адвокатура. Е, няма да се двоумя ако ми се отдаде възможност да работя в следствен отдел.

10. Какви чувства ще те вълнуват след твоето дипломиране, при все, че си първият сляпо-глух правист?

Първото, с което се гордея е, че съм българка. Второто, което е, че съм закърмена с борбеността на българина. Не на последно място чувствам задоволство, че извървях трудния път на студентския живот и че макар и сляпо-глуха,  се чувствам достоен гражданин на Република България

11. Ще ни разкажеш ли интересен случай от твоето следване?

Да, интересните случки започнаха още от I курс. Колеги състуденти са ме питали по каква дисциплина ще полагаме изпит. Веднъж се опитах да преразкажа зададения ми въпрос, но изпитващия ми каза, че в правото няма преразказ и разбира се ме покани на поправителния изпит. По административно право се бях подготвяла по неактуални нормативни актове, което също ме отпрати на последващ изпит. По международен наказателен процес чувам софийски международен съд, а то е било токийски международен съд, което разсмя всички наоколо.

12. Ще продължаваш ли да бъдеш все така активна в работата и дейността на НАСГБ?

Да, разбира се, даже ще увелича работното си темпо. Ще мога да оказвам правна помощ на съсъдбениците си не само, но на всички, които са пряко свързани С НАСГБ.

13. Какво би казала на хората, които са били винаги до тебе в тези, предполагам не леки години?

Бих изказала искрената си благодарност за всичко, което сториха за мен. Нито за миг не се почувствах сама в стремежа си да успея да постигна целите си.

Благодаря ти за споделеното пред  нашите читатели! Пожелаваме ти нови, бъдещи успехи.

Инж. Румен Петков, организатор клуб

Какво предстои на диабетиците от Плевен за 2015 г.

Организационна дейност:

1. Ефективна и ползотворна съвместна дейност с останалите съюзи на ХУ;

2. Срещи с представител на РЗОК за получаване информация относно заплащането на потребителската такса и др;

3. Информация от Местни данъци и такси за разясняване на облекченията ,като хора с увреждания;

4. Съдействие за провеждане на стаж на мед. сестри профил "диабетни: в офиса на БАД от Медицински колеж към МУ-Плевен;

5. Запознаване с правата на инвалидите от всички  групи инвалидност и предоставените им социални придобивки;

6. Разширяване и учредяване нови дружества,с цел полезност на хората.Обучаване на самоконтрол,умения да работят с глюкомери,организиране на правилен режим на хранене и движение отговарящ на техния ритъм;

7. Провеждане кръгла маса и с представители на всички пациентски организаций в града за уеднаквяване на позицийте и защитата на пациентските ни интереси, балнеолечение, рехабилитация и профилактика;

8.Провеждане среща с диабетици, инсулино зависими,за обсъждане и запознаване с проблеми при инжекционната техника;

9. Отбелязване на дарител на годината за 2015 г.;

10. Редовно запознаване местната преса с живота , дейността на дружеството ни и проблемите ни, запознаване обществеността с естеството на работата ни;

11. Запознаване с реда и начина на получаване на ортопедични обувки, предоставяне на точните телефони за контакт и адреси;

12. Провеждане на "Ден на отворените врати" на РИКЦ , за прозрачност и запознаване с естеството на работата ни;

13. Продължаване традицията за обученията с Ново Нордиск и Галя Вутова ;

14. Съвместно с дружеството от гр.Д.Дъбник провеждане Базар на услугите, Великден и Коледа;

15. Създаване на местен регистър на болните, ползвайки практиката на плевенските ендокринолози, предоставянето и  на БАД за създаване на Национален регистър;

16. Провеждане скрининг за измерване на кр.захар на работещи на отговорни и натоварени работни места съвместно с ендокринолог или  сестра;

17. Партниране с бюрото по труда. При възможност откриване работно место за наш диабетик;

18.Организиране самодеен художествен певчески колектив;

19.Организиране на екскурзий;

20. Лекций и срещи със специалисти в областта на Ендокринологията, усложненията от Захарен Диабет;

21. Среща с Доц.Господинов-завеждащ Кожна Клиника Плевен-Захарен диабет и кожни проблеми;

23. ЗахаренДиабет и ретинопатия/лазертерапия/-д-р Мургова/очен лекар/.

24. Захарен диабет и полиневропатия-невролог;

25. ЗахаренДиабет и кардиологични проблеми, оМИ, д-р.Чолаков, кардиолог. Захарен Диабет и нефропатия -нефролог

Националният съвет  продължи програмата с отпускането на противогрипните ваксини за всички дружества. Съдействие за Хранене на социално-слабите диабетно болни.
Информацията предостави Даниела Илиева, Пред-седател БАД-Плевен

Международна Логопедична конференция, Албена 2015

Логопедичен Център “Ромел” организира Международна конференция на тема "ЛОГОПЕДИЯТА И РАННАТА ИНТЕРВЕНЦИЯ НА ДЕЦА С УВРЕЖДАНИЯ"с подкрепата на бакалавърската програма «Логопедия» в Нов Български Университет, Латвийски университет (Рига) и Институт за научни изследвания и обучение по логопедия (Гърция). От 29 май до 1 юни 2015,България, курортен комплекс Албена, хотел Санди Бийч.

Слепите в Плевен проведоха своето отчетно-изборно събрание

На 28 април 2015 от 9 часа в читалище '"ЛИК" Териториална съюзна организация (ТСО) на ССБ-Плевен проведе отчетно-изборно събрание за периода 2014/2015 г. В началото присъстващите бяха поздравени от певческата група при съюза "Пей, сърце". Наградени бяха с говорящи часовници и апарати за кръвно налягане, бели сензорни бастуни членове на организацията навършили юбилеи. Присъстваха 35 членове на организацията. След обявяване началото на събранието се прочетоха отчетният доклад за изминалия период, финансовият отчет и план  -програмата за следващите пет години. След немного изказвания и разисквания присъстващите приеха единодушно тези документи. Втората част на събранието бе изборна. Единствен за Председател бе предложен досегашният г-н Володя Христов. След преизбирането му се гласува петчленен състав на УС предложен от новия Председател. Избрани бяха и 7 пълномощника и две резерви делегати за Регионална конференция на ССБ-Плевен, която ще се състои през месец ноември 2015. Ръководството предостави сандвичи за присъстващите, закупени с членски внос.
Плевенски тим участва в Балканиадата по шахмат за незрящи

Спортен клуб за хора със зрителни увреждания „Плевен“ бе сред участниците в шестата Балканиада по шахмат за незрящи. От 10-ти до 12-ти април 2015 столичния хотел „Рамада“ стана арена за провеждане на Балканиадата.  Освен нашите представители в надпреварата мерят сили още 17 отбора, като освен от България, имаше тимове от Македония, Молдова, Румъния, Сърбия и Турция. Всеки отбор се състои от четирима шахматисти, а надпреварата бе отборна. Най-големите звезди на турнира бяха българският шампион по шахмат за незрящи Расим Низам, вицешампионът на страната ни Александър Тодоров и румънецът Михай Дачия. Победата отиде при българина Расим Низам, който победи в почти всичките си срещи и завърши с 6 точки от 7 изиграни кръга. 

Радослав Христов
Грамота „Златен добродетел” получи кметът на Община Плевен

Абитуриенти, подпомогнати от инициативата„Фестивал на красотата – Плевен 2015”, връчиха Грамота „Златен добродетел” на кмета на Община Плевен проф. д-р Димитър Стойков. Кметът    подкрепи инициативата и осигури тоалет за абитуриент в неравностойно социално положение.

„Търсете реализация в професии, от които държавата ни има нужда. Това е най-важното условие,а не само да имате диплома за висше образование“, обърна се към младежите проф.Стойков. Той пожела на всички младежи успех и отбеляза, че образованието е стъпката, която отваря всяка следваща врата и само с учене се постига всеки следващ връх. Над 100 абитуриенти в неравностойно положение от областите Плевен, Варна и Велико Търново ще бъдат подпомогнати тази година в инициативата „Фестивал на красотата”, каза Слави Михайлов председател на Управителния съвет на НССБ. 

„Фестивал на красотата – Плевен 2015” се провежда под патронажа на народния представител от Плевенски избирателен район Владислав Николов. Следващата инициатива на сдружението цели да подпомогне 9 абитуриенти, които плани​рат да продължат образованието си във висше учебно заведение. В тази връзка на 8 май в Панорама МОЛ  се състоя благотворителен концерт за набиране на средства, за който кметът също обеща подкрепа.

Община Плевен

Злоупотребяват с нас. Закон на кабинета "Орешарски" отвори далавера с хора с увреждания

В сектора на обществените поръчки се отвори широко нова врата за злоупотреби и изкривяване на конкуренцията. Гласувани при кабинета на Пламен Орешарски промени в Закона за обществените поръчки (ЗОП) дават прекалено големи привилегии на фирмите, в които работят хора с увреждания. От края на 2014 г. възложителите са длъжни да ползват такива фирми при огромен брой търгове. В същото време законът им забранява да поставят към тях каквито и да е било изисквания за доказване на опит, а офертите на останалите кандидати се отхвърлят служебно. Това е довело до истински бум в регистрирането на нови фирми на хора с увреждания. От влизането на текстовете в сила са регистрирани 68 нови специализирани фирми, като броят им ежедневно расте. За сравнение - за 10 години, от март 2005 г. до промените в закона, са регистрирани едва 123 дружества, или около 12 фирми на година. Бумът в регистрацията идва на фона на хронични злоупотреби с издаването на ТЕЛК, формални текстове за контрол от страна на агенцията и ниският й капацитет да извършва проверки. Регистрацията става със заявление, в което фирмите трябва да докажат, че са наели определен процент хора с увреждания (минимум 30% от служителите при повечето заболявания), като тази информация подлежи на задължителна проверка. Шефът на Агенцията на хората с увреждания Минчо Коралски признава, че последващ контрол дали служителите са останали на работа трудно може да се извършва. И уточнява, че законът не дава достатъчно инструменти за ограничаване на евентуални злоупотреби. Същевременно агенцията гледа по пет искания на ден, като при някои фирми за управители се посочват много възрастни хора, при други изискването за 30% служители с увреждания се покрива лесно, защото са малки - с по двама-трима служители. Според Коралски е необходимо да се въведе последващ контрол, за да е сигурно, че хората с увреждания остават на работа във въпросните фирми, като една от възможностите е агенцията да получи достъп до базите данни с регистрирани договори в НАП. А Агенцията за хората с увреждания не може да прави проверки на терен, защото има персонал от само 24 души. До приемането на промените в ЗОП специализираните предприятия и кооперации на хора с увреждания имаха възможност да участват в изрично запазени за тях обществени поръчки, но само след като предварително са обявили капацитета на дейността си. На база на тази информация при изчерпателно посочен кръг от дейностите възложителите решават дали на следващата година да обявят поръчка, предназначена само за тях. Фирмите на свой ред могат да участват само ако докажат, че имат сили да изпълнят сами или в съдружие с други подобни дружества поне 80% от дейностите. Обявените по този ред поръчки през годините се броят на пръсти, като от 2008 до 2011 г. броят им възлиза на едва 60, а обемът - на 20 млн. лв. Сега обаче законът е отишъл в другата крайност. Според одобрените изменения възложителите вече са императивно задължени да запазват за специализираните предприятия огромен брой поръчки, без да имат право на преценка. Този режим вече се прилага за общо 385 дейности при 205 дейности в предходния списък. Така сред запазените за специализирани предприятия поръчки вече фигурират масово предоставяни услуги като туроператорски дейности, печатни услуги, програмиране и софтуерни услуги, счетоводни услуги, транспортни услуги и др. Показателна за промяната на режима е статистиката на Агенцията за обществени поръчки за обявените по този ред поръчки. От януари насам броят им е 129, като сред запазените за фирми на хора с увреждания търгове има такива за доставки на храни, на канцеларски материали, за организиране на пресконференции и събития за публичност, за строителни дейности и др. Не е ясно как при тези текстове може да се гарантира качествено изпълнение на поръчката.

Маршрути

Светата Троянска обител посреща обновена миряните

Новият игумен епископ Сионий се зае да върне блясъка на комплекса на Троянската света обител. За месеците, в които той пое управлението на светата обител, третата по големина след Рилския и Бачковски манастири ремонтира голяма част от монашеските килии, санитарните помещения, на места са положени паркет, теракот и мрамор. По негово нареждане са възстановени външните фрески на храма. Обновява се проходът към задния двор, където ще има православни магазини с църковна утвар. За да има ред при паркирането, пред манастира вече е оградено и имабариера. А на мястото на порутените сгради в селския двор е изграден огромен охраняем паркинг. Ще бъдат възстановени емблематичната Гетсиманска градина срещу манастира и малките езерца. Обновлението и реконструкцията на храма и сградите в Троянския манастир продължават и през тази година. Централният храм на манастира трябва да бъде обновен, тъй като стенописите са покрити с нагар от дима на свещите, като вече са реставрирани 25 кв.метра. Стенописите са дело на известния Захари Зограф и неговия брат Димитър от Самоков. Покривите на храма също имат нужда от ремонт. Те са една специална покривна конструкция, която изисква постоянни грижи. Има още работа по старото крило, по довършването на най-новото крило, както и обща работа в двора на манастира, в околностите, включително по паркингите и стопанския двор. Планира се да се изгради и специална чаршия, където да се настанят всички продавачи на мед, сладко, дървени и глинени сувенири. Целта е околното пространство на манастира да бъде естетически издържано. "Искам да видя Троянския манастир пълен с монаси и поклонници. Не най-важното са ремонтите и обновяването на материалната част. По-важно е духовното обновление, събиране на сериозно и достойно братство и постоянно дворът да бъде пълен с хора", споделя игуменът Величкият епископ Сионий.

